CELEX: 32019R0530
Language: hr
Date: 2019-03-27 00:00:00
Title: Provedbena uredba Komisije (EU) 2019/530 оd 27. ožujka 2019. o imenovanju referentnih laboratorija Europske unije za organizme štetne za bilje za kukce i crve, obliće, bakterije, gljive i algašice, viruse, viroide i fitoplazme

29.3.2019   
               
               
                  HR
               
               
                  Službeni list Europske unije
               
               
                  L 88/19
               
            
         PROVEDBENA UREDBA KOMISIJE (EU) 2019/530
         оd 27. ožujka 2019.
         o imenovanju referentnih laboratorija Europske unije za organizme štetne za bilje za kukce i crve, obliće, bakterije, gljive i algašice, viruse, viroide i fitoplazme
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (1), a posebno njezin članak 93. stavak 1.,
         budući da:
         
                     (1)
                  
                  
                     Delegiranom uredbom Komisije (EU) 2018/631 (2) uspostavljeni su referentni laboratoriji Europske unije za organizme štetne za bilje za kukce i crve, obliće, bakterije, gljive i algašice, viruse, viroide i fitoplazme.
                  
               
                     (2)
                  
                  
                     Nakon uspostave tih referentnih laboratorija Komisija je provela javni postupak odabira za imenovanje referentnih laboratorija Europske unije za organizme štetne za bilje za kukce i crve, obliće, bakterije, gljive i algašice, viruse, viroide i fitoplazme.
                  
               
                     (3)
                  
                  
                     Konzorcij pod vodstvom Francuske agencije za zdravu i sigurnu hranu, okoliš i radnu sredinu (French Agency for Food, Environmental and Occupational Health and Safety – ANSES), koji obuhvaća i Austrijsku agenciju za zdravlje i sigurnost hrane (Austrian Agency for Health and Food Safety – AGES), prijavio se za postupak odabira referentnog laboratorija Europske unije za organizme štetne za bilje za kukce i crve.
                  
               
                     (4)
                  
                  
                     Konzorcij pod vodstvom Francuske agencije za zdravu i sigurnu hranu, okoliš i radnu sredinu (French Agency for Food, Environmental and Occupational Health and Safety – ANSES), koji obuhvaća i flamanski Istraživački institut za poljoprivredu, ribarstvo i hranu (Flanders Research Institute for Agriculture, Fisheries and Food – ILVO, Belgija), prijavio se za postupak odabira referentnog laboratorija Europske unije za organizme štetne za bilje za obliće.
                  
               
                     (5)
                  
                  
                     Konzorcij pod vodstvom Nizozemskog tijela za sigurnost hrane i potrošačkih proizvoda – Nacionalnog referentnog centra za zdravlje bilja (Netherlands Food and Consumer Product Safety Authority – National Reference Centre Plant Health – NVWA – NRC), koji obuhvaća i flamanski Istraživački institut za poljoprivredu, ribarstvo i hranu (Flanders Research Institute for Agriculture, Fisheries and Food – ILVO, Belgija), Istraživački centar za zaštitu bilja i certifikaciju (Research Centre for Plant Protection and Certification – CREA – DC (DIALAB), Italija) i Nacionalni institut za biologiju (National Institute of Biology – NIB, Slovenija), prijavio se za postupak odabira referentnog laboratorija Europske unije za organizme štetne za bilje za bakterije.
                  
               
                     (6)
                  
                  
                     Francuska agencija za zdravu i sigurnu hranu, okoliš i radnu sredinu (French Agency for Food, Environmental and Occupational Health and Safety – ANSES) prijavila se za postupak odabira referentnog laboratorija Europske unije za organizme štetne za bilje za gljive i algašice.
                  
               
                     (7)
                  
                  
                     Konzorcij pod vodstvom Nizozemskog tijela za sigurnost hrane i potrošačkih proizvoda – Nacionalnog referentnog centra za zdravlje bilja (Netherlands Food and Consumer Product Safety Authority – National Reference Centre Plant Health – NVWA – NRC), koji obuhvaća i Istraživački centar za zaštitu bilja i certifikaciju (Research Centre for Plant Protection and Certification – CREA – DC (DIALAB), Italija) i Nacionalni institut za biologiju (National Institute of Biology – NIB, Slovenija), prijavio se za postupak odabira referentnog laboratorija Europske unije za organizme štetne za bilje za viruse, viroide i fitoplazme.
                  
               
                     (8)
                  
                  
                     Odbor za evaluaciju i odabir imenovan za postupak odabira zaključio je da svi navedeni konzorciji i laboratoriji ispunjuju zahtjeve iz članka 93. stavka 3. Uredbe (EU) 2017/625 i da bi im se mogla povjeriti odgovornost za zadaće utvrđene u članku 94. te uredbe.
                  
               
                     (9)
                  
                  
                     Stoga bi navedena četiri konzorcija i navedeni laboratorij trebalo imenovati referentnim laboratorijima Europske unije za pojedine organizme štetne za bilje za kukce i crve, obliće, bakterije, gljive i algašice, viruse, viroide i fitoplazme. Njihove programe rada trebalo bi utvrditi u skladu s ciljevima i prioritetima relevantnih programa rada koje je Komisija donijela u skladu s člankom 36. Uredbe (EU) br. 652/2014 Europskog parlamenta i Vijeća (3).
                  
               
                     (10)
                  
                  
                     Kako bi se osigurala odgovarajuća razina metoda analize, ispitivanja ili dijagnosticiranja i razvoj validiranih metoda i koordinirana pomoć službenih laboratorija te u skladu s člankom 93. stavkom 2. točkom (b) Uredbe (EU) 2017/625, trebalo bi redovito preispitivati imenovanje referentnih laboratorija,
                  
               DONIJELA JE OVU UREDBU:
         
            Članak 1.
            Referentni laboratorij Europske unije za organizme štetne za bilje za kukce i crve
            Sljedeći konzorcij imenovan je referentnim laboratorijem Europske unije za organizme štetne za bilje za kukce i crve, koji je odgovoran za potporu horizontalnim aktivnostima Komisije i država članica u području zdravlja bilja:
            
                         
                     
                     
                        konzorcij pod vodstvom Francuske agencije za zdravu i sigurnu hranu, okoliš i radnu sredinu (French Agency for Food, Environmental and Occupational Health and Safety – ANSES, Plant Health Laboratory, Entomology and Invasive Plants Unit, 755 avenue du campus Agropolis, CS 30016, 34988 Montferrier-sur-Lez cedex, Francuska),
                        koji obuhvaća i
                        Austrijsku agenciju za zdravlje i sigurnost hrane (Austrian Agency for Health and Food Safety – AGES, Institute for Sustainable Plant Production, Spargelfeldstraße 191, 1220 Beč, Austrija).
                     
                  
         
            Članak 2.
            Referentni laboratorij Europske unije za organizme štetne za bilje za nematode
            Sljedeći konzorcij imenovan je referentnim laboratorijem Europske unije za organizme štetne za bilje za nematode, koji je odgovoran za potporu horizontalnim aktivnostima Komisije i država članica u području zdravlja bilja:
            
                         
                     
                     
                        konzorcij pod vodstvom Francuske agencije za sanitarnu sigurnost hrane, zaštitu okoliša i zaštitu na radu (French Agency for Food, Environmental and Occupational Health and Safety – ANSES, Plant Health Laboratory, Nematology Unit, Domaine de la Motte au Vicomte – BP 35327, 35653 Le Rheu, Francuska),
                        koji obuhvaća i
                        flamanski Istraživački institut za poljoprivredu, ribarstvo i hranu (Flanders Research Institute for Agriculture, Fisheries and Food – ILVO, Plant Sciences, Nematology group, Burg. Van Gansberghelaan 96, 9820 Merelbeke, Belgija).
                     
                  
         
            Članak 3.
            Referentni laboratorij Europske unije za organizme štetne za bilje za bakterije
            Sljedeći konzorcij imenovan je referentnim laboratorijem Europske unije za organizme štetne za bilje za bakterije, koji je odgovoran za potporu horizontalnim aktivnostima Komisije i država članica u području zdravlja bilja:
            konzorcij pod vodstvom Nizozemskog tijela za sigurnost hrane i potrošačkih proizvoda – Nacionalnog referentnog centra za zdravlje bilja (Netherlands Food and Consumer Product Safety Authority – National Reference Centre Plant Health – NVWA – NRC, Bacteriology group, Geertjesweg, 15, 6706 EA Wageningen, Nizozemska),
            
                         
                     
                     
                        koji obuhvaća i
                        
                                    —
                                 
                                 
                                    flamanski Istraživački institut za poljoprivredu, ribarstvo i hranu (Flanders Research Institute for Agriculture, Fisheries and Food – ILVO, Plant Sciences, Bacteriology group, Burg. Van Gansberghelaan 96, 9820 Merelbeke, Belgija),
                                 
                              
                                    —
                                 
                                 
                                    Istraživački centar za zaštitu bilja i certifikaciju (Research Centre for Plant Protection and Certification – CREA – DC (DIALAB), Laboratory of Phytopathology, Bacteriology group, via Carlo Giuseppe Bertero 22, 00156 Rim, Italija),
                                 
                              
                                    —
                                 
                                 
                                    Nacionalni institut za biologiju (National Institute of Biology – NIB, Department of Biotechnology and Systems Biology, Bacteriology and Metrology Unit, Laboratory for diagnostics of bacteria, Večna pot 111, Ljubljana, Slovenija).
                                 
                              
                  
         
            Članak 4.
            Referentni laboratorij Europske unije za organizme štetne za bilje za gljive i algašice
            Sljedeći laboratorij imenovan je referentnim laboratorijem Europske unije za organizme štetne za bilje za gljive i algašice, koji je odgovoran za potporu horizontalnim aktivnostima Komisije i država članica u području zdravlja bilja:
            
                         
                     
                     
                        Francuska agencije za sanitarnu sigurnost hrane, zaštitu okoliša i zaštitu na radu (French Agency for Food, Environmental and Occupational Health and Safety – ANSES, Plant Health Laboratory, Mycology Unit, Domaine de Pixérécourt, CS 400009, 54220 Malzéville, Francuska)
                     
                  
         
            Članak 5.
            Referentni laboratorij Europske unije za organizme štetne za bilje za viruse, viroide i fitoplazme
            Sljedeći konzorcij imenovan je referentnim laboratorijem Europske unije za organizme štetne za bilje za viruse, viroide i fitoplazme, koji je odgovoran za potporu horizontalnim aktivnostima Komisije i država članica u području zdravlja bilja:
            konzorcij pod vodstvom Nizozemskog tijela za sigurnost hrane i potrošačkih proizvoda – Nacionalnog referentnog centra za zdravlje bilja (Netherlands Food and Consumer Product Safety Authority – National Reference Centre Plant Health – NVWA – NRC, Virology group, Geertjesweg, 15, 6706 EA Wageningen, Nizozemska),
            
                         
                     
                     
                        koji obuhvaća i
                        
                                    —
                                 
                                 
                                    Istraživački centar za zaštitu bilja i certifikaciju (Research Centre for Plant Protection and Certification – CREA – DC (DIALAB), Laboratory of Phytopathology, Virology group, via Carlo Giuseppe Bertero 22, 00156 Rim, Italija),
                                 
                              
                                    —
                                 
                                 
                                    Nacionalni institut za biologiju (National Institute of Biology – NIB, Department of Biotechnology and Systems Biology, Microbiology Unit, Laboratory for diagnostics of viruses, viroids and phytoplasma, Večna pot 111, Ljubljana, Slovenija).
                                 
                              
                  
         
            Članak 6.
            Preispitivanje imenovanja
            Imenovanje referentnih laboratorija Europske unije redovito se preispituje.
         
         
            Članak 7.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. ožujka 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 95, 7.4.2017., str. 1.
         
         
            (2)  Delegirana uredba Komisije (EU) 2018/631 оd 7. veljače 2018. o dopuni Uredbe (EU) 2017/625 Europskog parlamenta i Vijeća uspostavom referentnih laboratorija Europske unije za organizme štetne za bilje (SL L 105, 25.4.2018., str. 1.).
         
            (3)  Uredba (EU) br. 652/2014 Europskog parlamenta i Vijeća od 15. svibnja 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal, o izmjeni direktiva Vijeća 98/56/EZ, 2000/29/EZ i 2008/90/EZ, uredbi (EZ) br. 178/2002, (EZ) br. 882/2004 i (EZ) br. 396/2005 Europskog parlamenta i Vijeća, Direktive 2009/128/EZ Europskog parlamenta i Vijeća i Uredbe (EZ) br. 1107/2009 Europskog parlamenta i Vijeća te o stavljanju izvan snage odluka Vijeća 66/399/EEZ, 76/894/EEZ i 2009/470/EZ (SL L 189, 27.6.2014., str. 1.).